钦定古今图书集成/明伦汇编/官常典/第657卷 > 吴孟谦
## 钦定古今图书集成/明伦汇编/官常典/第657卷 > 吴孟谦

按《广东通志》：“孟谦，莆田人。家贫，为府小吏。性峻洁，容
止端严，同列对之，无敢偷惰。弘治三年，为顺德丞。民
供折薪钱，叹曰：‘丞何功，其受此哉’！番禺后山之役，奉
檄转饷，盘运久多，浥捐不足，孟谦自以奉偿，人无知
者。寻卒于官。庶吉士邹智诔之曰：‘君裳萧疏，君貌㟪
𡾊，公庭如寺，诗思如水’。”《李承箕志》：《顺德传》：“孟谦廉吏”，
智承箕皆闻人世，以此益知孟谦。